રાજકોટઃ શહેરનાં જેતપુરમાં આવેલ SBI બેંક દ્વારા પાક વીમાની રકમ ન ચૂકવવામાં આવતા 56 જેટલાં ખેડૂતોએ આત્મવિલોપનની ચીમકી ઉચ્ચારી છે. જેતપુરનાં 6 ગામોનાં 56 ખેડૂતોએ આત્મવિલોપનની ચીમકી ઉચ્ચારી છે. આત્મવિલોપનની ચીમકી સાથે ખેડૂતો તાલુકા પોલીસ સ્ટેશને પહોંચ્યાં હતાં. મહત્વનું છે કે, SBIને 123 જેટલાં ખેડૂતોને દોઢ કરોડ જેટલી રકમ ચૂકવવાની બાકી છે. વર્ષ 2016-17માં મંજૂર થયેલી વીમાની રકમ ન ચૂકવામાં આવતાં ખેડૂતોમાં ઉગ્ર રોષ જોવાં મળ્યો છે.